124 B. J. LINTELO DE GEER 



regii instituti edita, qui, venia ab Academiae Curatoribus impetrata, e 

 collectione Molliana catalogum mapparum geographicarum , hydraulicarum 

 et reliquarum ad patriam pertinentium , typis mandari curarunt, cujus 

 catalog! aliquot exempla dono bibliothecae obtulerunt. 



Amanuensis catalogum librorum historicorum in artem redegit, speratque 

 se, per hunc annum academicum, libros etiam chronologicos, diplomaticos , 

 heraldicos, genealogicos, biographos, deinde libros ad geographiam , topo- 

 graphiam, philologiam, philosophiam theoreticam et paedagogiam pertinen- 

 tes , turn qui litteras Orientales , Graecas , Latinas , Septentrionales et 

 Gentium recentiorum tractant, denique eos, in quibus de archaeolbgia , de 

 monumentis, de numismatibus et de epigraphia agitur, postremo libros ad 

 artes tarn gentium antiquarum quam recentiorum, ad architecturam , scul- 

 pturam, picturam, reliqua spectantes, per genera et species distinctos ita 

 in catalogum redacturum esse, ut facile cognosci possit, quinam libri ad 

 varia genera et species pertinentes in Bibliotheca adsint. 



Hortus Botanicus, quantum potuit fieri, conservatus et auctus fuit. 

 Accepit praeterea multas accessiones ex coloniis nostris, in primis ex 

 regione Surinamensi in America Meridional!, procurante Consultissimo ibi 

 causarum patrono HEILIDY, et ex horto Bogoriensi in insula Java ex India 

 Oriental!, cura et industria hortulani TEYSMANN. Inde factum est, ut 

 plurimae permutationes fieri potuerint cum horto regio Hanoverano et horto 

 publico Parisiensi , plurimisque aliis publicis et privatis , tarn in patria 

 nostra quam apud exteros. Sic aucta admodum mutuo commercio copia 

 plantarum rariorum, ita ut Academiae hortus gloriari possit multis raris 

 pulcrisque plantarum speciebus, quae in tradenda botanices doctrina egre- 

 gium usum praestarunt. 



Conservatum quoque fuit sedulo Museum Zoologicum usuique, cui desti- 

 uatum , recte inservire perrexit. 



Museum Anatomicum hoc anno accepit varia specimina, inter quae emi- 

 nent ea , quae ad partes interiores pertinent Leaenae , Ursi maritimi , Moschi 

 javanici, Cynocephali Inui, Phocae et Lophii piscatorii. Ceterum onmia 

 specimina bene conservata fuerunt, et ea quoque quae ad Osteologiam 

 pertinent, pluribus novis fuerunt aucta. 



Museo Physico etiam accesserunt quaedam instrumenta, illudque usibus 



